The Passage (1979ko filma)

The Passage (euskaraz Igarobidea) 1979ko J. Lee Thompson ingeles zinema zuzendariak zuzendutako ekintza film bat da. 1976ko Bruce Nicolaysen idazlearen  Perilous Passage ("Igarobide Arriskutsua") eleberrian oinarrituta dago, gidoia ere berak idatzi zuen. Anthony Quinn, James Mason, Malcolm McDowell, Patricia Neal eta Christopher Lee aktoreek antzeztu zuten.

Bitxikeria gisa, filmeko protagonista Anthony Quinn aktoreak antzeztutako euskal artzain bat da.

 Argumentua 

Bigarren Mundu Gerra (1939-1945). Frantziako Erresistentziak euskal artzain bati (Anthony Quinn) Frantziatik Espainiara naziengandik ihesi doan Bergson zientzialari nabaria (James Mason) eta haren familia Pirinioetako mugaz bestalde igaro ditzan eskatu dio. Bidea arrisku ugariz betea da: Pirinioak igarotzeko zailtasunei, Bergsonen emaztearen (Patricia Neal) gaixotasuna gehitu zaio. Baina okerrena Von Berkow (Malcolm McDowell) SSko alemaniar ofizial ankerrak eta haren soldaduek muga igaro ez dezaten atzetik gupidagabe jarraitzea da.

 Aktoreak 
 Anthony Quinn: Euskalduna
 James Mason: Bergson irakaslea
 Malcolm McDowell: Von Berkow kapitaina
 Patricia Neal: (Ariel) Bergson andrea
 Kay Lenz: Leah Bergson
 Christopher Lee: Ijitoa
 Michael Lonsdale: Alain Renoudot
 Marcel Bozzuffi: Perea
 Paul Clemens: Paul Bergson
 Peter Arne: Gidaria
 Neville Jason: Reinke tenientea
 Robert Brown: Alemaniar maiorra
 Jim Broadbent: Alemaniar soldadua (krediturik gabe)

 Kanpo estekak 
 The Passage filmaren iragarkia ikusgai. Youtube.com 
 IMDBko fitxa irakurgai 

Kategoria:J. Lee Thompsonek zuzendutako filmak
Kategoria:Erresuma Batuko filmak
Kategoria:Frantziako Erresistentziari buruzko filmak
Kategoria:Mendizaletasunari buruzko filmak
Kategoria:Ekintza filmak
Kategoria:Drama filmak
Kategoria:Euskal herritarrak agertzen diren filmak
Kategoria:Frantzian girotutako filmak
Kategoria:Espainian girotutako filmak
Kategoria:Liburuetan oinarritutako filmak
Kategoria:1979ko filmak